
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 277 

5 Μαιου 1998 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αναθεώρηση του εγκεκριμένου ρυμοτομικού σχεδίου 
του Δήμου Βελβεντού Ν. Κοζάνης στη θέση «Καλλι¬ 
θέα» . 

Διορθώσεις Σφαλμάτων 
Διόρθωση σφάλματος στη 1368/31.10.97 απόφαση 
Νομάρχη Ευρυτανίας . 


ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 8428 

Αναθεώρηση του εγκεκριμένου ρυμοτομικού σχεδίου του 

Δήμου Βελβεντού Ν. Κοζάνης στη θέση «Καλλιθέα». 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Τις διατάξεις του Ν. 1337/83 (ΦΕΚ 33Α/14.3.83) 
όπως τροποποιήθηκε με το Ν. 1512/85 (ΦΕΚ 4Α'). 

2. Τις διατάξεις του Ν.Δ. της 17.7.1923 «περί σχεδίων 
πόλεων κ.λπ.» (ΦΕΚ 228 Α') όπως μεταγενέστερα τροπο¬ 
ποιήθηκαν και συμπληρώθηκαν (άρθρα 3, 9, 29 και 70). 

3. Τις διατάξεις του Ν. 1577/85 (ΦΕΚ 210 Α ) άρθρα 6, 
7, 8, 9, 11 και 31. 

4. Τις διατάξεις του Ν. 651 /77 (ΦΕΚ 207 Α’) και ειδικό¬ 
τερα το άρθρο 12 παρ. Ια. 

5. Τις διατάξεις του Ν. 1558/85 (ΦΕΚ 137 Α'). 

6. Το ρυμοτομικό σχέδιο Καλλιθέας που εγκρίθηκε δυ¬ 
νάμει της υπ’ Ζ4ε-4135/1770/30.11.67 αποφάσεως και 
της υπ' αριθμ. 4674/24.10.67 Συνεδρίας του Κ.Σ. Στεγά- 
σεως καθώς και του διαγράμματος των οικοπέδων Καλλι¬ 
θέας που επισυνάπτεται στο υπ’ αριθμ. Ζ4ε-4791/ 
6.12.67 έγγραφο του Υπουργείου Κοιν. Πρόνοιας. 

7. Την 32898/1251/25.4.1986 απόφαση του Υπουρ¬ 
γού Περιβάλλοντος, Χωροταξίας και Δημ. Έργων 
«Έγκριση Γενικού Πολεοδομικού Σχεδίου (Γ.Π.Σ.)» της 
κοινότητας Βελβεντού του Ν. Κοζάνης (ΦΕΚ Δ 654). 

8. Την 89226/6357/13.10.94 απόφαση του Υπουργού 
ΠΕΧΩΔΕ «Έγκριση πολεοδομικής προμελέτης της πολε- 


οδομικής ενότητας Βελβεντού του Δήμου Βελβεντού». 

9. Το από 11.2.95 Προεδρικό Διάταγμα (ΦΕΚ 121 Δ7 
7.3.95) «Έγκριση πολεοδομικής μελέτης τμήματος της 
Π.Ε. Βελβεντού του Δήμου Βελεντού και τροποποίηση 
του εγκεκριμένου ρυμοτομικού σχεδίου του ίδιου Δήμου 
στα σημεία σύνδεσης». 

10. Τις 95/87, 128/87, 74/88, 32/89, 51/89, 89/89, 

1 117/92,122/93 και 26/94 γνωμοδοτήσεις του Δημοτικού 
Συμβουλίου Βελεβεντού. 

11. Τις 1 /συν. 26/18.10 89, συν. 27/4.10.90,1 /συν. 9/ 
29.4.93,1/συν. 4/24.2.94 και 10/συν. 5/17.3.94 γνωμο- 

2 δοτήσεις του Συμβουλίου Χωροταξίας Οικισμού και Περι¬ 
βάλλοντος Ν. Κοζάνης. 

12. α) Το Ν. 2218/13.6.94 (ΦΕΚ 90Α/13.6 94) «περί 
ίδρυσης Νομαρχιακής Αυτοδιοίκησης κ.λπ.», όπως συ¬ 
μπληρώθηκε με το Ν. 2240/15.9.94 (ΦΕΚ 151 Α/ 
15.9.94). 

β) Τη με αριθμ. 19/13.3.95 (ΦΕΚ 326 Β727.4.94) από¬ 
φαση Νομαρχιακού Συμβουλίου Κοζάνης. 

13. Το γεγονός ότι από τις διατάξεις της απόφασης αυ¬ 
τής δεν προκαλείτοι δαπάνη σε βάρος του κρατικού προϋ¬ 
πολογισμού και του προϋπολογισμού του οικείου Ο.Τ.Α., 
αποφασίζουμε: 

Άρθρο 1 

1. Εγκρίνεται η αναθεώρηση του εγκεκριμένου ρυμοτο¬ 
μικού σχεδίου του Δήμου Βελβεντού Ν. Κοζάνης στη θέση 
«Καλλιθέα» με τη διάνοιξη οδών και πεζοδρόμων με τον 
καθορισμό οικοδομήσιμων χώρων, οδών, πεζοδρόμων, 
χώρων πρασίνου κ.λπ. όπως οι παραπάνω ρυθμίσεις φαί¬ 
νονται στα (2) δύο σχετικά χρωματισμένα πρωτότυπα δια¬ 
γράμματα σε κλίμακα 1:1.000 που θεωρήθηκαν από τον 
Προϊστάμενο του Τμ. Πολεοδομίας της Δ.Τ.Υ. της Νομαρ¬ 
χίας μας, συνοδεύουν την απόφαση αυτή και αποτελούν 
αναπόσπαστο μέρος της. 

Άρθρο 2 

Εγκρίνεται όπως διατυπώνεται στα επόμενα άρθρα ο 
πολεοδομικός κανονισμός και καθορίζονται οι όροι και πε¬ 
ριορισμοί δόμησης της περιοχής της οποίας το ρυμοτο¬ 
μικό σχέδιο αναθεωρείται με το άρθρο 1 του παρόντος. 

Άρθρο 3 

Στο πρόσωπο των οικοπέδων οικοδομή μένων ή μη που 
βρίσκονται στα οικοδομικά τετράγωνα της περιοχής της 

οποίας το ρυμοτομικό σχέδιο αναθεωρείται με το άρθρο 1 
του παρόντος, επιβάλλεται προκήπιο πλάτους τεσσάρων 
(4), τριών (3) και δύο και μισό (2,5) μέτρων όπως φαίνεται 
στα ίδια διαγράμματα του άρθρου 1. 

Άρθρο 4 

σ) Στους οικοδομήσιμους χώρους που χαρακτηρίζονται 
με τα στοιχεία ΣΒΡΕ/Α στα σχετικά διαγράμματα επιτρέ¬ 
πεται η χρήση γενικής κατοικίας όπως προσδιορίζεται με 
το άρθρο 3 του Π.Δ. 23.2.87 (ΦΕΚ166 Δ76.3.87) με εξαί¬ 
ρεση τα πρατήρια βενζίνης (Β), τα συνεργεία αυτοκινήτων 
(Σ), τα κτίρια στάθμευσης (Ρ) και τα επαγγελματικά εργα¬ 
στήρια χαμηλής όχλησης (Ε) που απαγορεύονται. 

β) Υφιστάμενες χρήσεις στις περιοχές στις οποίες ανα¬ 
θεωρείται το πολεοδομικό σχέδιο με το άρθρο 1 του πα¬ 
ρόντος διατηρούνται χωρίς να επιτρέπεται η επέκταση 
των εγκαταστάσεων τους έστω και αν αντίκεινται στα ορι¬ 
ζόμενα στις προηγούμενες παραγράφους, εφόσον δεν 
αντίκεινται στις χρήσεις γενικής κατοικίας όπως προσδιο¬ 
ρίζεται με το άρθρο 3 του Π.Δ. 23.2.87 (ΦΕΚ 166 Δ/ 
6.3.87). Στις περιπτώσεις που αντίκεινται στις χρήσεις γε¬ 
νικής κατοικίας επιτρέπεται η λειτουργία τους μέχρι και 
πέντε (5) χρόνια από την ισχύ της παρούσας, χωρίς να επι¬ 
τρέπεται η επέκταση των εγκαταστάσεών τους, με επιφύ¬ 
λαξη άλλων απαγορευτικών διατάξεων. 

Άρθρο 5 

Τα ελάχιστα όρια εμβαδού και προσώπου και οι λοιποί 
όροι και περιορισμοί δόμησης των οικοπέδων καθορίζο¬ 
νται στο τμήμα του τομέα ΙΒ (που αφορά το εγκεκριμένο 
σχέδιο «Καλλιθέα» για το οποίο γίνεται η αναθεώρηση) 
όπως φαίνονται στα διαγράμματα του άρθρου 1 ως εξής: 

Τομέας ΙΒ 

1. Ελάχιστο πρόσωπο: δεκαπέντε (15) μέτρα. 

Ελάχιστο εμβαδόν: πεντακόσια (500) τ.μ. 

2. Επιπλέον των προϋποθέσεων της προηγούμενης πα¬ 
ραγράφου 1 επιτρέπεται η οικοδόμηση σε μη άρτια οικό¬ 
πεδα σύμφωνα με τους όρους και προϋποθέσεις που τίθε¬ 
νται στο άρθρο 25 του Ν. 1337/83 όπως αντικαταστάθηκε 
με το άρθρο 5 παρ. 8 του Ν. 2052/92. 

3. Συντελεστής δόμησης: έξι δέκατα (0,6). 

4. Μέγιστο ποσοστό κάλυψης των οικοπέδων: εξήντα 
τοις εκατό (60%) της επιφάνειας τους. 

5. Μέγιστο επιτρεπόμενο ύφος των κτιρίων: οκτώ (8) μ. 

Ακόμη, για το ίδιο τμήμα του τομέα ΙΒ που αφορά το 

εγκεκριμένο σχέδιο Καλλιθέας για το οποίο γίνεται αναθε¬ 
ώρηση, ισχύουν τα παρακάτω: 

1. Πάνω από το μέγιστο επιτρεπόμενο ύφος των κτιρίων 
επιβάλλεται η κατασκευή στέγης μεγίστου ύψους ενός και 
μισού (1,5) μ. και κλίση όχι μεγαλύτερη του 30%. 

2. Η στέγη επιβάλλεται να είναι δύριχτη, τετράριχτη ή 
πολϋριχτη και να έχει τις απόλυτα ελάχιστες κατά τα παρα¬ 


δοσιακά πρότυπα κλίσεις. Η επικάλυψη της στέγης επι¬ 
βάλλεται να γίνεται με βυζαντινά ή ρωμαϊκά κεραμίδια. 
Επιτρέπεται η κατασκευή μονόριχτης στέγης για μικρές 
οικοδομές μονόροφες με αναλογίες 1:2. 

Η κατασκευή στέγης με τους παραπάνω περιορισμούς 
είναι υποχρεωτική έστω και αν πάνω από το κατασκευαζά- 
μενο τμήμα οικοδομής επιτρέπεται ή προβλέπεται η κατα¬ 
σκευή επιπλέον ορόφου. Η στέγη επιβάλλεται να προεξέ¬ 
χει από τις όψεις του κτιρίου κατά 30 - 50 εκ. 

3. Απαγορεύεται η έναρξη και εκτέλεση των οικοδομι¬ 
κών εργασιών που ακολουθούν εκείνες του φέροντος ορ¬ 
γανισμού και των τοίχων πλήρωσης του κτιρίου πριν από 
την πλήρη περάτωση των εργασιών κατασκευής της στέ¬ 
γης και επικερόμωσής της. 

4. Πάνω από το μέγιστο επιτρεπόμενο ύψος οικοδομής 
απαγορεύεται οποιαδήποτε κατασκευή εκτός από στέγη, 
καπνοδόχο και αεραγωγούς. Οι κατασκευές αυτές επι¬ 
βάλλεται να έχουν μορφή, διαστάσεις και κλίσεις απόλυτα 
σύμφωνες προς τα παραδοσιακά πρότυπα. 

Επίσης επιτρέπεται η εγκατάσταση ηλιακών θερμοσι¬ 
φώνων υπό την προϋπόθεση ότι οι μεν ηλιακοί θερμοσί¬ 
φωνες ενσωματώνονται στη στέγη και αν δεν είναι τεχνι- 
κώς εφικτό τοποθετούνται σ’ αυτήν ακολουθώντας από¬ 
λυτα την κλίση της, το δε δοχείο αποθήκευσης του θερ¬ 
μού ύδατος τοποθετείται κάτω από τη στέγη. 

5. Απαγορεύεται η κατασκευή κτιρίων επί υποστυλωμά¬ 
των (ρίΐαίίε). 

6. Απαγορεύεται η κατασκευή λυομένων οικίσκων. 

Άρθρο 6 

Άδειες που εκδόθηκαν μέχρι τη δημοσίευση του παρό¬ 
ντος διατάγματος ή άδειες για τις οποίες έχει υποβληθεί 
πλήρης μελέτη στην αρμόδια Πολεοδομική Υπηρεσία μέ¬ 
χρι τη δημοσίευση του παρόντος, εκτελούνται όπως εκδό¬ 
θηκαν ή εκδίδονται με τις προϊσχύουσες διατάξεις βάσει 
των υποβληθέντων στοιχείων. 

Άρθρο 7 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η παρούσα απόφαση και τα τοπογραψικά διαγράμματα 
που τη συνοδεύουν (2 φύλλα σε κλίμακα 1:1.000) να 
αναρτηθούν στο κτίριο της Νομαρχίας Κοζάνης, Τμήμα 
Πολεοδομίας και Π.Ε. της Δ.Τ. Υ., 3ος όροφος για 15 ημέ¬ 
ρες, μετά τη δημοσίευση του λεκτικού της απόφασης και 
των τοπογραφικών διαγραμμάτων στο ΦΕΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 6 Απριλίου 1998 
Ο Νομάρχης 

ΠΑΣΧΟΣ I. ΜΗΤΛΙΑΓΚΑΣ 

ΔΙΟΡΘΩΣΕΙΣ ΣΦΑΛΜΑΤΩΝ 

( 2 ) 

Στο ΦΕΚ 1025 Δ/28.11.97 όπου δημοσιεύθηκε η 
1368/31.10.97 απόφαση Νομάρχη Ευρυτανίας «Έγκριση 


ρυμοτομικού σχεδίου στον οικισμό Ραπτόπουλο Ν. Ευρυ¬ 
τανίας», αντικαθίσταται το εσφαλμένο δημοσιευθέν διά¬ 
γραμμα με το ορθό που έχει ως εξής: 

(Από τη Νομαρχιακή Αυτ/ση Ευρυτανίας) 





ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



